Борис Младенов-Young
Разхождаме се ний… Денят преваля…

chitanka.info

Разхождаме се ний… Денят преваля.

Залязва бавно слънцето зад нас,

от хоризонта го дели копраля —

остава му най-малко още час.

В косите ти, поръсени с жарава,

лъчите му плетат златист венец,

а ласкаво ги роши и развява

полъхнал от морето лек ветрец.

Да можеше, той щеше да ти каже,

че като него бих желал така

да те погаля, а не смея даже

да те докосна с пръст, не ли с ръка.

Но сенките ни все по-дълги стават —

прегръщат се в любов се обясняват!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.